Competiţia va avea loc în perioada 19 - 24 aprilie 2017 şi se va ţine în sala polivalentă din Cluj Napoca.

Sala a fost inaugurată anul trecut, în ea investindu-se 70 de milioane de lei. Capacitatea sălii este de aproximativ 7.000 de locuri, dar se poate extinde până la 10.000 de locuri.

Capitala a pierdut dreptul de a găzdui evenimentul întrucât nu a reuşit să înceapă construcţia promisei săli polivalente din Complexul Sportiv Naţional Lia Manoliu.

România a obţinut în 23 ianuarie dreptul de organizare al CE de gimnastică din 2017 in detrimentul Danemarcei, în urma reuniunii Comitetului Executiv de la Lausanne.